अकीदत के फूल चढ़ाए, जियारत की
हजरतपीर महबूब बख्श चिश्ती (रह.) का 54वां उर्स मुबारक बुधवार को कुल की रस्म के साथ संपन्न हो गया। रस्म में सज्जादानशीन पीर गुलाम अल्लाह बख्श चिश्ती ने बाबा का शिजरा पढ़ा। मस्जिद के इमाम पीर मोहम्मद साबिर चिश्ती ने फातेहा पढ़ी। किछौछा शरीफ यूपी के सैय्यद पीर आलमगीर अशरफ सैय्यद पीर हसन कमाल अशरफ, सैयद पीर नैयर ने दुआ-ए-खैर पढ़ी। कार्यक्रम में कारी शोएब अहमद, मौलाना सोहेल हुसैन, हाफिज, बिशारत अली, हाफिज मासूम हुसैन, हाफिज शफीकुर्रहमान ने कुरान का पाठा किया। उर्स के प्रवक्ता अशफाक कादरी नेे बताया कि इस अवसर पर जायरीनों पर पवित्र गुलाब जल के छींटे दिए गए, संदल शीरनी बांटी गई। उर्स कमेटी की ओर से बड़ी बेग चढ़ाई गई। हुसैनी वेलफेयर कमेटी, जाकिर एण्ड पार्टी की ओर से चौखूंटी स्थित बड़ी कर्बला से चादर का जुलूस निकाला लंगर आयोजित किया गया। राष्ट्रीय एकता अभियान के प्रदेशाध्यक्ष हाफिज फरमान अली सहित पीर हफीजुर्रहमान पीर मोहम्मद सलीम चिश्ती मौजूद थे। उर्स के अंतिम दिन यूपी के पूर्व राज्यपाल मोहम्मद उस्मान आरिफ के परिवार की ओर से बाबा की मजार पर चादर चढ़ाई गई। पीसीसी सचिव जियाउर रहमान आरिफ ने बताया कि पूर्व राज्यपाल के परिवारजनों ने चादर चढ़ा अमन चैन की दुआ मांगी। आरिफ अकादमी की ओर से मस्जिद में मिलाद शरीफ की नूरानी का आयोजन किया गया। शहर जिला कांग्रेस अध्यक्ष यशपाल गहलोत, पीसीसी सचिव जियाउर रहमान आरिफ, निगम के प्रतिपत्र नेता जावेद पडि़हार, जिला सचिव मोहम्मद फारुख हसन अली, पूर्व पार्षद असलम, यूथ कांग्रेस महासचिव ताहिर हसन ने बाबा की मजार पर चादर चढ़ा अमन चैन की दुआ की।
हजरत पीर महबूब बक्श चिश्ती की दरगाह पर जियारत करते जायरीन।
bho_Deva hin_Deva bho_Deva